open-index/open-wikipedia-markdown huggingface dataset:
Kragų ežeras

**Kragų ežeras** – ežeras vidurio Lietuvoje, Radviliškio rajone, apie 4,5 km į pietus nuo Šaukoto, vakariniame Bargailių miško pakraštyje.

Pelkėtas ežeras – Praviršulio tyrelio botaninio-zoologinio draustinio vakariniame pakraštyje. Dėl melioracijos vandens lygis pažemėjo apie 60 cm ir ežeras pamažėjo iki 1,5 ha. Bebrams užtvenkus griovius atsistato. Ežero ilgis iš šiaurės į pietus – 0,38 km, plotis – iki 0,15 km. Altitudė 115,9 m. Pietuose išteka upelis į Ž-2 upelį (Žadikės intaką, Šušvės upės baseinas).

## Šaltiniai
Bruce Wilkinson

**Briusas Vilkinsonas** (; g. apie 1940 m.) – JAV krikščionių mokytojas ir rašytojas.

Gimė Naujojo Džersio valstijoje, baigė Northeastern Biblijos kolegiją, Dalaso Teologijos seminariją ir Vakarų konservatyviąją baptistų seminariją (*Western Conservative Baptist Seminary*). Tarnavo profesoriumi Multnoma Biblijos mokyklos kolegijoje (*Multnomah School of the Bible*) Portlande, kol 1976 m. atsistatydino, kad pradėtų tarnystę organizacijoje *Kelionė per Bibliją* (*Walk Thru the Bible*). Labiausiai jis žinomas pagal jo 2000 metais parašytą bestselerį – knygą *Jabezo malda* (*The Prayer of Jabez*).

*Kelionė per Bibliją* – tai tarptautinė, nedenominacinė krikščioniška organizacija, kurios štabas yra Atlantos mieste. JAV ji tapo viena iš sėkmingiausių krikščioniškų tarnysčių, kuri nuo 1976 metų surengė 11 000 seminarų 2 milijonams žmonių.

Po Sovietų Sąjungos subyrėjimo 1991 metais, Vilkinsonas važiavo mokyti į Rusiją, kur kartu rodė filmą *Jėzus*. Vilkinsonas penkerius metus tarnavo *CoMission* pirmininku (CoMission – tai apmokymo tarnystė Rusijoje).
Leopoldo Galtieri

**Leopoldas Galtjeris** (; 1926 m. liepos 15 d. Buenos Airėse – 2003 m. sausio 12 d. ten pat) – buvęs Argentinos generolas ir *[[de facto]]* šalies prezidentas (1981 m. gruodžio 22 d. – 1982 m. birželio 18 d.).

## Biografija

Gimė neturtingoje italų imigrantų šeimoje. 17 metų įstojo į Argentinos karo akademiją. Studijavo inžineriją. 1975 m. tapo Argentinos inžinerinių karo pajėgų vadu. 1976 m. aktyviai rėmė karinį perversmą. 1980 m. tapo vyriausiuoju kariuomenės vadu ir gavo generolo – letenanto laipsnį. Valdant chuntai parlamentas buvo suspenduotas, politinės partijos uždraustos. Prasidėjo vadinamasis „Purvinasis karas“ (), kai „dingo be žinios“ tūkstančiai politinių oponentų.

1981 m. lankėsi JAV, kur buvo šiltai sutiktas prezidento R. Reigano, kuris rėmė karinį režimą Argentinoje, neleidusį įsigalėti komunizmui. Netrukus tapo faktiniu šalies vadovu pasitraukus laikinajam vadovui Karlosui Lakostei. Jis neskyrė naujo kariuomenės vado, taip dar labiau didindamas savo valdžią. Organizavo ekonomines ir politines pertvarkas. Prasidėjo antikarinės demonstracijos.

Po 4 mėnesių valdymo, 1982 m. balandį, jo įsakymu karinės pajėgos įsiveržė į menkai saugomas, britų kontroliuojamas Folklando salas ir paskelbė jas Argentinos teritorija (Malvinų salomis), kurios iš tikrųjų priklausė jai 1820–1833 m. Daugelis pasaulio valstybių pasmerkė tokius veiksmus. Nors buvo tikimasi, kad Jungtinė Karalystė neeikvos savo išteklių ir kariuomenės apginti tolimas valdas, tačiau ji vis dėlto perėjo į kontrpuolimą, tuo pradėdama Folklando karą. Po intensyvių mūšių, 1982 m. birželį britai susigrąžino valdžią salose, o L. Galtjeris buvo pašalintas iš valdžios. 1983 m. įsivyravus demokratijai, jis buvo suimtas ir teisiamas už žmogaus teisių pažeidimus bei karo sukėlimą. 1986 m. pasodintas į kalėjimą, kuriame išbuvo iki 1991 m. 2002 m. vėl pradėtas teismo procesas pateikus naujus kaltinimus, paskirtas namų areštas. Netrukus dėl ligų paūmėjimo nugabentas į ligoninę, kur netrukus mirė.

|-
Džeimsas Bondas

**Džeimsas Bondas** (), dar žinomas kodiniu pavadinimu **007**, – išgalvotas slaptasis agentas britas, 1953 m. sukurtas rašytojo Jano Flemingo. Po autoriaus mirties (1964 m.) apie Bondą rašė daugybė kitų rašytojų.

Apie Bondą nuo 1962 m. kuriama filmų serija. Iki šiol sukurti 25 filmai.

Džeimsas Bondas yra Jungtinės Karalystės karinės žvalgybos tarnybos, dar vadinamos MI6, agentas. Visi „bondiados“ filmai turi bendrų bruožų: pavyzdžiui, be paties Bondo, veikia kiti nuolatiniai personažai – slaptosios tarnybos viršininkas/viršininkė M, taip pat Bondo mergina, kiekviename filme vaidinama vis kitos aktorės. Bondas susiduria su vis kitu priešininku, paprastai vykdo didelio masto „pasaulio gelbėjimo“ užduotis, pasinaudodamas išradinga ginkluote, technologijomis, specialiosios tarnybos išradėjų „sukurtais“ įtaisais.

## Knygos

### Jano Flemingo romanai

### Džono Gardnero parašytos knygos

### Reimondo Bensono parašytos knygos

## Filmai

## Kompiuteriniai žaidimai
* *James Bond 007: Nightfire*
* *James Bond 007: Quantum of Solace*
* *James Bond 007: Tomorrow Never Dies*
* *James Bond 007: GoldenEye 007*
* *James Bond 007: Everything or Nothing*
* *James Bond 007: From Russia With Love*
* *James Bond 007: Agent Under Fire*
* *James Bond 007: World is Not Enough*
* *James Bond 007: License to Kill*
* *James Bond 007: GoldFinger*
* *James Bond 007: A View To a Kill*

## Nuorodos

* Oficiali Džeimso Bondo svetainė
* lrt.lt: Agentas 007
Carlos Lacoste

**Karlosas Lakostė** (; 1929 m. vasario 2 d. Buenos Airėse – 2004 m. birželio 24 d. ten pat) – buvęs Argentinos karinių jūros pajėgų viceadmirolas ir laikinasis *[[de facto]]* prezidentas (1981 m. gruodžio 11 – 22 d.) valdant karinei chuntai.

Dar prieš tai, 1978 m. jis buvo Pasaulio futbolo čempionato, vykusio Argentinoje, organizacijos vadovas. Prezidento poste netrukus buvo pakeistas Leopoldo Galtjerio. Nuvertus karinę chuntą, Lakostė vėl atnaujino ryšius su FIFA ir tapo Pietų Amerikos FIFA atstovu. 1986 m. rengiant Pasaulio čempionatą Meksikoje, Lakostė buvo paskirtas konsultantu.

|-
Pažiegė

:: *Apie kaimą prie Žiegelio ežero žr. [[Pažiegė I]]*.

**Pažiegė** – kaimas Zarasų rajono savivaldybėje, 5 km į pietvakarius nuo Dusetų, pietiniame Žiego ežero krante (nuo ežero ir kaimo pavadinimas).

## Istorija

Anksčiau Pažiegę sudarė 3 kaimai. Pažiegė I buvo nuo Pakniškių kaimo ribos iki Biliūno sodybos palei Žiego ežerą. Pažiegė II buvo Puteikiai, kurį aplink juosia toje vietoje susiaurėjęs Žiegas. Pažiegė III dabartinio kaimo šiaurėje, čia buvo vietovės, vadinamos Salos, Pagrabai, Pajaujė, Pabarzdė, Ostrava, Užumiškė.

## Gyventojai

### Žymūs žmonės

Tai kalbininko K. Būgos (1879–1924) tėviškė. Kaimo šiaurinėje dalyje, pamiškėje (Užumiškės dvarelyje) yra sodyba-muziejus (nuo 1973 metų). 1989 m. kieme pastatytas kryžius (meistras J. Verza). Kostas Korsakas taip išaukštino kaimą:

Kiti kraštiečiai:
* Jonas Būga (1914–2004) – kalbininko K. Būgos brolio Jono sūnus. Kunigas, žurnalistas, vertėjas. 1945 – 1957 m. Vorkutos lagerio kalinys, Ilgametis Barzdų parapijos klebonas. Palaidotas Druskininkų kapinėse.
* Juozas Būga (1921 – 1957 12 29 Čikagoje) – kalbininko Kazimiero Būgos brolio Jono sūnus. Tautosakininkas, surinkęs ir užrašęs 4000 lietuviškų dainų ir apie 50000 įvairios tautosakos.
* Liucija Būgaitė-Baubonienė (1925 – 2008 11 07) – kalbininko K. Būgos brolio Jono duktė. Literatė, visuomenininkė, Kazimiero Būgos giminės garsintoja, atsiminimų knygos „Proskynos“ (2002) autorė.
* Juozas Kuzma (1912 – 1947 11 01 Nyrobe, Permės sr.) – dramaturgas, poetas, 1932–1939 m. tarnaudamas liktiniu Lietuvos kariuomenėje parašė apie 10 pjesių, Išleido eilėraščių rinkinį „Balti balandžiai“ (1936 m. su B. Raugu). Mirė kalėjime nuo bado.
* Albinas Sirvydis (1949–2021) – teisininkas, teisėjas.

## Šaltiniai
Kinijos Liaudies Respublikos himnas

**Kinijos Liaudies Respublikos himnas** (kinų kalba: 义勇军进行曲; tradiciniais rašmenimis: 義勇軍進行曲; pinyin: Yìyǒngjūn Jìnxíngqǔ) – nacionalinis Kinijos himnas, įskaitant ir šalies administracinius vienetus – Honkongą ir Makao, vadinamas *Savanorių maršu*.

## Istorija

1982 m. *Savanorių maršas* tapo oficialiu himnu Kinijos Liaudies Respublikoje. Tiek Honkongas, buvusi Britų imperijos dalis, kuri 1997 m. atiteko KLR, tiek Makao, buvusi Portugalijos imperijos dalis, kuri 1999 m. atiteko KLR, priėmė himną kaip oficialųjį perleidimo metais. 2004 m. įtrauktas į KLR konstituciją.

## Tekstas

Himno žodžių autorius – žinomas poetas ir dramaturgas Tian Hanas (Tian Han 田汉), muzika Nie Er (聂耳).

## Nuorodos
* Žodžiai su vertimu į lietuvių kalbą, vokalinis garso įrašas - tinklalapis Himnai.lt
Agnosticizmas

**Agnosticizmas**  (gr. *agnostos* - nepažintas, nepažinus) – filosofijos kryptis, kuri teigia, kad negalimas objektyvus tikrovės pažinimas patirties dėka. Agnosticizmas kelia abejonę kurios nors srities (ypač metafizikos ar teologijos) teiginio teisingumu ar galimybe jį įrodyti. Tad, pagal jį, ar Dievas, dieviškos būtybės ar antgamtiniai reiškiniai egzistuoja, yra nežinoma ir galbūt nesužinoma.

Pagal filosofą Viljamą L. Rowe agnosticizmas − tai požiūris, jog žmogaus protas nepajėgus teikti pakankamai racionalų pagrindą, jog pateisintų tikėjimą, kad Dievas egzistuoja, arba tikėjimą, kad Dievas neegzistuoja*“.

== Istorija ==

=== Graikų filosofija ===
Agnosticistinės mintys, [[skepticizmo]] forma, iškilo kaip formali filosofinė pozicija [[Senovės Graikija|senovės Graikijoje]]. Tarp šalininkų buvo [[Protagoras|Protogoras]], [[Pironas Elidietis|Pironas]], [[Carneades]], [[Sextus Empiricus]], ir iki tam tikro laipsnio [[Sokratas]].

=== Termino kilmė ===
Terminą pirmasis pavartojo anglų biologas [[Tomas H. Huxley]] Metafizikų draugijos susirinkime 1876 m. Pagal jo apibrėžimą: „*agnosticizmas – ne dogma, o metodas, kurio esmė glūdi nuosekliame vieno principo taikyme... Principas gali būti išreikštas proto dalykais ir nereikalauja, kad išvados būtų pademonstruotos ar demonstruotinos''“. Jam agnostikas − žmogus, atsisakęs su Dievu siejamo tikėjimo ir įsitikinęs, kad pirminė visų dalykų priežastis nežinoma, nes nepažini. Kitaip − tai tikėjimas, kad negalima nei įrodyti, nei paneigti Dievo egzistavimo.

## Agnosticizmo formos
Agnosticizmą galima suskirstyti į kelias kategorijas. Neseniai pasiūlytas toks skirstymas:
* Griežtas agnosticizmas („kietas“, „uždaras“, „permanentinis“). Tai požiūris, kad negalima žinoti apie dievų egzistavimą ar pažinti tikrovę dėl mūsų negalėjimo palyginti savo subjektyvios patirties su niekuo, išskyrus kitą subjektyvią patirtį.
* Silpnas agnosticizmas („minkštas“, „atviras“, „laikinas“). Tie dalykai nežinomi, tačiau nėra būtinai nepažinūs ir gali atsirasti įrodymų.
* Apatetinis agnosticizmas (pragmatinis). Tų dalykų nežinome, tačiau, kadangi tas klausimas nesvarbus ryšium su Visata ar jos gyventojų gerove, jis tėra grynai akademinis.
* Agnostinis ateizmas. Tai ateistai, netikintys jokio dievo egzistavimu, tačiau netvirtina, kad dievų tikrai nėra.
* Agnostinis teizmas. Tai tikėjimas kokiu nors dievu, nors nežinoma, ar jis tikrai egzistuoja.
* Ignosticizmas. Laikymasis požiūrio, kad nuoseklus dievybės apibrėžimas turi būti iškeltas anksčiau nei dievybės egzistavimo klausimas gali būti aptartas. Jei dievybės apibrėžimas nėra nuoseklus, tada dievybės egzistavimo klausimas yra nereikšmingas arba empiriškai nepatikrinamas. A.J. Ayer'as, Th. Drange ir kt. manė, kad su ignosticizmu nesuderinamas nei ateizmas, nei agnosticizmas, nes tuodu teiginį „dievas egzistuoja“ iškelia kaip prasmingą, kurį galima diskutuoti. Ignostikas nieko negali pasakyti, kol nepateikiamas tinkamas apibrėžimas.

## Nuorodos
* Agnosticizmas
Aldona Balsienė

**Aldona Balsienė** (g. 1952 m. lapkričio 4 d. Molėtuose) – Lietuvos profsąjungų ir politinė veikėja.

## Biografija

1967 m. baigė Molėtų 1–ąją vidurinę mokyklą, 1971 m. baigė Vilniaus elektromechanikos technikumą ir studijavo Vilniaus inžinerinio statybos instituto vakariniame skyriuje.

1971 m. Elektrografijos mokslinio tyrimo instituto darbuotoja. 1974–1994 m. Vilniaus skaičiavimo mašinų gamyklos inžinierė metrologė, derintoja.

1988 m. aktyviai įsitraukė į Lietuvos darbininkų sąjungos kūrimo darbą. 1989–1991 m. šios sąjungos atsakingoji sekretorė, 1991–2006 m. Lietuvos darbininkų sąjungos, nuo 2000 m. profsąjungos „Solidarumas“ prezidentė. 1993 m. įkūrė Profsąjungų mokymo ir tyrimo institutą, jo direktorė, laikraščio „Lietuvos darbininkas“ redaktorė.

2004–2006 m. Seimo narė, išrinkta pagal Rolando Pakso koalicijos „Už tvarką ir teisingumą“ sarašą.

Duktė Jurgita, sūnus Mindaugas.

## Šaltiniai
Progestinas

**Progestinas** – sintetinis hormonas,
naudojamas daugiausia kontraceptinėms priemonėms. Pagrindinės jų grupės yra dvi: C19 (testosterono dariniai, pvz., levonorgestrelis) ir C21 (progesterono dariniai, pvz., didrogesteronas).

1951 m. progestiną noretindroną susintetino Meksikos chemikas *Luis E. Miramontes* ir ši medžiaga tapo viena pagrindinių piliulių sudedamųjų dalių.

## Išnašos
Eugenijus Bartulis

**Eugenijus Bartulis** (g. 1949 m. gruodžio 7 d. Kauno Šančių parapijoje) – visuomenės veikėjas, Romos katalikų vyskupas, Šiaulių Garbės pilietis.

## Biografija

Jauniausias iš 10 vaikų šeimoje. 1968 m. baigė Kauno 7-ąją vidurinę mokyklą. 1968-1970 m. tarnavo tarybinėje armijoje. 1971–1976 m. studijavo Kauno kunigų seminarijoje, 1976 m. gegužės 30 d. įšventintas į kunigus.

1976–1986 m. vikaravo Kelmėje, Radviliškyje, Kauno Petrašiūnų parapijoje ir Kauno arkikatedroje bazilikoje. 1986–1989 m. Deltuvos ir Bukonių klebonas, nuo 1989 m. Kauno katedros administratorius, nuo 1990 m. Kauno arkivyskupijos kurijos kancleris. 1995 m. tapęs Kauno Kristaus prisikėlimo parapijos klebonu, sėkmingai rūpinosi bažnyčios atstatymo darbais. 1995 m. Kauno tarpdiecezinės kunigų seminarijos dėstytojas ir dvasios tėvas, 1996 m. birželio 1 d. paskirtas šios seminarijos rektoriumi.

1997 m. gegužės 28 d. nominuotas vyskupu ir paskirtas pirmuoju popiežiaus Jono Pauliaus II naujai įsteigtos Šiaulių vyskupijos vyskupu. Vyskupu Kauno arkikatedroje bazilikoje konsekruotas 1997 m. birželio 29 d. Atnaujino Šiaulių katedrą. Jo iniciatyva įkurti vyskupijos Šeimos, Jaunimo, Katechetikos centrai, praturtinę ir pagyvinę šiauliečių dvasinį gyvenimą. Globoja unikalųjį Kryžių kalną, kasmet surengia jame atlaidus, organizuoja piligriminius žygius pėsčiomis iš Šiaulių į Kryžių kalną, iš Kryžių kalno į Tytuvėnus ir Šiluvą, pats juose dalyvauja ir jiems vadovauja.

1999 m. lapkričio 3 d. išrinktas Lietuvos Vyskupų Konferencijos nuolatinės tarybos nariu. 2000 m. lapkričio 25 d. Šventasis Tėvas jį paskyrė Lietuvos kariuomenės ordinaru. 2003 m. sudarė bendradarbiavimo sutartį su Šiaulių universitetu, jame įteisinta kapeliono pareigybė, pradėta dėstyti nauja studijų programa – meninis ugdymas ir tikyba.

Alpinistas, mėgsta sportą, keliones, fotografiją. 2000 m. išleido savo nuotraukų albumą „Kryžių kalnas“, 2007 m. – fotografijų kalendorių „Kryžiai Europos kalnuose“.
2007 m. rugsėjo 7 d. Šiaulių miesto savivaldybės taryba suteikė Šiaulių miesto Garbės piliečio vardą.

2012 m. spalio 26 d. Šiaulių universiteto bibliotekoje pristatytas Šiaulių vyskupo Eugenijaus Bartulio nuotraukų kalendorius 2013-iesiems metams. Šis, jau septintasis (pirmas išleistas 2007 m. kalendorius „Kryžiai Europos kalnuose“), Šiaulių vyskupo nuotraukų kalendorius skirtas angelams ir vadinasi: „Dievo angelai – mūsų sargai“.

2024 m. gruodžio 8 d. tapo vyskupu emeritu, jo pareigas perėmė Darius Trijonis.

## Straipsniai

voruta.lt ''Pristatytas naujas vysk. E. Bartulio nuotraukų kalendorius'' 

## Išnašos
https://lvk.lcn.lt/nariai/emeritai/bartulis.html
Jonijos jūra

**Jonijos jūra** (, ) – Viduržemio jūros dalis, esanti tarp Graikijos ir pietinės Italijos, iš pietų jūrą riboja menama linija tarp Kretos bei Sicilijos salų. Su Adrijos jūra susijungia Otranto sąsiauriu, su Tirėnų jūra – Mesinos sąsiauriu, su Egėjo jūra – Korinto kanalu. Plotas – 169 000 km². Didžiausias gylis 5121 m (netoli Peloponeso pusiasalio), vidutinis – 2083 m. Pagrindinės įlankos – Taranto, Patrų ir Korinto. Rytiniame jūros pakraštyje yra salų grupė – Jonijos salos.

Jonijos jūros dugno didžioji dalis – plokščia 3000–4000 m gylio dubuma, nuklota terigeninėmis nuosėdomis. Vandens paviršiaus temperatūra vasarį 14 °C, rugpjūtį 25,5 °C; priedugninio vandens sluoksnio temperatūra apie 13 °C. Druskingumas >38 ‰. Potvyniai kyla kas pusė paros, jų aukštis iki 0,4 m.

Jonijos jūroje gaudomos skumbrės, raudonieji tunai, plekšnės, kefalės. Pagrindiniai uostai: Kerkyra, Patrai, Katanija, Sirakūzai ir Tarantas. Pakrantėse gausu kurortų.

## Šaltiniai
Etimologija

**Etimologija** (graikiškai *étymos* 'tikras, esminis' + *lógos* 'žodis, mokslas') – mokslas apie žodžių kilmę ir raidą. *Etimologija* taip pat vadinamas ir konkretaus žodžio kilmės aiškinimas. Moksliškai nepagrįstas, liaudies pasakojimuose susiformavęs etimologinis aiškinimas vadinamas liaudies etimologija.

Etimologija tiria žodžių darybą (pvz., *beržas* > *beržinis*), formos keitimus, fonetinius procesus (pvz.,  dėsningai atsirado iš ide. *k' *) ir reikšmės kitimą (pvz., *šauti* reiškė 'greit pajudinti, mesti'). Žodžiai gali būti kilę iš savos kalbos ir senųjų jos formų, tada kalbama apie paveldėtą leksiką. Kiti buvo paskolinti iš svetimų kalbų ir pritaikyti saviems reikalams, įprastai fonetikai. Dar kiti kuriami dirbtinai – terminologiniams reikalams.

Norint nustatyti žodžio raidą, naudinga turėti duomenų iš senesnių šaltinių arba iš sustabarėjusių tekstų, pvz., liaudies dainų. Pagrindiniai metodai yra vidinė rekonstrukcija ir palyginimas su giminingomis kalbomis. Anksčiausių išeities taškų retai kada galima rasti dėl priešistorinių laikų duomenų stokos. Etimologijos dažnai lieka sąlyginėmis.

Pirmąjį lietuvių kalbos etimologinį žodyną parengė vokietis Ernstas Frenkelis – tai buvo „Litauisches etymologisches Wörterbuch“, išleistas 1965 m.

## Nuorodos

* Lietuvių kalbos etimologinio žodyno duomenų bazė
* Frenkelio lietuvių etimologinė duomenų bazė 
* Indoeuropiečių kalbų etimologinis žodynas 
* Rusų kalbos etimologinis žodynas
* Anglų kalbos etimologinis žodynas
* Vebsterio žodynas (su žodžių kilmėmis) 
* Prancūzų kalbos žodynas su etimologiniais paaiškinimais
Bridžtaunas

**Bridžtaunas** () – miestas Vest Indijoje, Barbadoso pietvakariuose, prie Karlailio įlankos (*Carlisle Bay*). Mieste gyvena 6 tūkst. gyventojų (2002), o visame rajone – 96 578 (2006). Tai šalies sostinė, didžiausias uostas ir pagrindinis verslo centras. Eksportuojama cukrus, drabužiai, elektros prekės, importuojama įrengimai, transporto prekės. Išvystyta cukraus apdirbimo pramonė, romo gamyba, turizmo sektorius. 1963 m. čia įkurtas Vest Indijos universiteto *Cave Hill Campus* filialas.

Pagrindinė miesto įžymybė – Trafalgaro aikštė, kur stovi statula britų admirolui lordui Nelsonui. Yra istorinė laivų statykla *Careenage*, XVIII a. anglikonų katedra, netoli miesto – *Garrison Savannah*, kur anksčiau vykdavo daug sporto varžybų, ypač kriketo.

## Etimologija

Miestas buvo statomas drėgnoje vietovėje prie Karlailio įlankos, tad čia buvo nutiestas keletas tiltų. Spėjama, kad miestas pagal juos ir pavadintas ( – „tiltas“ + *town* – „miestas“). Tačiau kita versija teigia, kad miestas pavadintas XVII a. kapitono Tobias Bridge garbei.

## Istorija

Nors miestas buvo visiškai negyvenamas, kuomet 1628 m. čia įsikūrė anglai, tačiau pačiame miesto centre buvo rastas senovinis tiltas. Manoma, kad jį pastatė čia gyvenusios senovės aravakų gentys. Nuo šio atradimo anglai šią vietą pavadino Indijos tiltu (angl. *Indian Bridge*). Manoma, kad aravakai iš salos persikėlė į kaimyninę Sent Lusiją. 1654 m. pastačius naują tiltą miestas pradėtas vadinti Šv. Mykolo miestu arba tiesiog Bridžtaunu (šis pavadinimas prigijo ir naudojamas iki šiol). 1966 metais salai gavus nepriklausomybę tapo Barbadoso sostine.

Šis miestas yra vienintelis esantis ne Šiaurės Amerikoje, kurį aplankė JAV prezidentas Džordžas Vašingtonas.

## Miestai partneriai

Bridžtaunas palaiko glaudžius ryšius su savo miestais partneriais:
* Bridžtaunas, Kanada 
* Heknis, JK 
* Vilmingtonas, JAV 

## Šaltiniai
Šiaulių vyskupija

**Šiaulių vyskupija** – viena iš septynių Lietuvos vyskupijų. Vyskupijai priklauso 68 parapijos, užimančios 7696 km² plotą (2023 m.), yra 73 bažnyčios.

Apima visą Šiaulių apskritį, išskyrus Akmenės rajoną. Vyskupijoje gyvena apie 266 tūkst. krikštytų katalikų. Šiaulių vyskupijoje yra visame pasaulyje išgarsėjęs Kryžių kalnas, įsikūrę jėzuitai ir benediktinai, veikia katalikiški paramos ir šeimos centrai. Šiauliuose veikia dvi katalikiškos mokyklos. Šiaulių vyskupijos globėja – Mergelė Marija.

## Suskirstymas

Vyskupijoje yra 5 dekanatai: Joniškio dekanatas, Kelmės dekanatas, Pakruojo dekanatas, Radviliškio dekanatas, Šiaulių dekanatas. Toks suskirstymas nesikeičia bent nuo 2003 m. Tra 67 parapijos, kurias aptarnauja 50 kunigų.

## Istorija

Šiaulių vyskupija įkurta 1997 m. gegužės 28 d. popiežiaus Jono Pauliaus II. Sudaryta iš dalies Telšių vyskupijos, dalies Panevėžio vyskupijos ir iš Kauno arkivyskupijos šiaurinės dalies. Pirmuoju Šiaulių vyskupu paskirtas Kauno kunigų seminarijos rektorius kunigas Eugenijus Bartulis, vyskupu konsekruotas Kauno arkikatedroje bazilikoje 1997 m. birželio 29 d. ir vadovavo iki 2024 m. gruodžio 8 d., kuomet buvo paskirtas vyskupu emeritu. Jo pareigas perėmė Darius Trijonis.

2012 m. pastatytas naujasis Šiaulių vyskupijos kompleksas, kuriame įsikūrė kurija, bažnytinis teismas, pastoracinis centras (projekto vad. Darius Jakubauskas).

## Galerija

2007 07 13 Siauliuvyskupijos kryzius.jpg|Šiaulių vyskupijos dešimtmečio kryžius Kryžių kalne
1997 07 13EBartulio ingresas.jpg|Vyskupo E. Bartulio ingresas 1997 m. P. Višinskio aikštėje
Szawle katedra.jpg|Šiaulių Šv. apaštalų Petro ir Pauliaus katedra
Šiauliai, vyskupija 2021.jpg|Vyskupijos rūmai


## Šaltiniai

## Nuorodos
* 
* Vyskupai emeritai. Vyskupas Eugenijus Bartulis
Opera (naršyklė)

**Opera** – interneto naršyklė, leidžianti vartotojui atlikti įvairias su internetu susijusias užduotis. Naršyklę kuria Opera Software, įsikūrusi Osle, Norvegijoje. Opera veikia įvairiose operacinėse sistemose – Microsoft Windows, Mac OS X, Solaris, FreeBSD, GNU/Linux.

Opera veikia ir mobiliuose telefonuose, išmaniuosiuose telefonuose ir delniniuose kompiuteriuose (*Personal Digital Assistant*) bei interaktyviuose televizoriuose. Operoje yra integruotas tiesioginis BitTorrent palaikymas, todėl ji gali veikti kaip klientas, leidžiantis greitai siųstis failus P2P tinklu.

Pagal licenciją Operą naudoja ir kitos kompanijos savo produktuose kaip, pvz., *Adobe Creative Suite*.

Per paskutinius dvejus metus *Opera* populiarumas tarp personalinių ir nešiojamų kompiuterių svyruoja apie 2 procentus nuo visų naršyklių. Tarp personalinių ir nešiojamų kompiuterių Ukrainoje ši naršyklė labiau paplitusi nei bet kurioje kitoje pasaulio šalyje, kur ja naudojasi apie 25 – 30 proc. interneto vartotojų. Rusijoje šia naršykle naudojasi apie 16,6 % naudotojų, Lietuvoje, Latvijoje ir Čekijoje – 5–6 %. Nepaisant to fakto, kad pasaulyje *Opera* naršyklė tarp personalinių ir nešiojamų kompiuterių nėra plačiai paplitusi, ji yra viena labiausiai paplitusių naršyklių tarp išmaniųjų telefonų.

2019 m. buvo išleista kompiuterinių žaidimų mėgėjams pritaikyta naršyklės versija „Opera GX“, o 2022 m. pristatyta ir kriptovaliutų kasėjams orientuota „Opera Crypto“.

2023 m. balandį pranešta, kad įprastą naršyklę pakeis „Opera One“, pasiūlysianti naujų funkcijų ir atnaujintą vartotojo sąsają.

## Savybės
* Daugiadarbė daugialangė (MDI) veiksena.
* Mažo ekranėlio, vienos skilties, projektoriaus ir savos išvaizdos pateiktys.
* Savavališkai iššokančių langų ir nepageidaujamo turinio (agresyvių reklamų) blokavimas.
* Sąsajos prisitaikymas, slaptažodžių ir slapukų tvarkyklės.
* HTTP, FTP ir BitTorrent siuntinių tvarkyklės.
* NNTP atvirlaiškių, SMTP siuntimo, POP3 ir IMAP4 pašto atsiėmimo laiškininkas.
* RSS ir „Atom“ šaltinių skaityklė.
* Tiesioginiai IRC pokalbiai.
* Kontekstiniai užrašai.
* Skaitymas ir valdymas balsu.
* WAP – WML kortelių naršyklė.
* „Opera Link“ – žymų sinchronizavimas.
* „Widgets“ – papildomos AJAX programėlės
* „Opera Unite“ – interneto serveris.

## Šaltiniai

## Nuorodos

* Oficiali programos svetainė
* Internet Explorer'į teks keisti Opera – Vlado Palubinsko analitinė „Operos“ savybių ir skirtumų nuo kitų naršyklių apžvalga „Lietuva internete“ naujienų metraštyje ir žurnale „Kompiuterija“.
Stomatitas

**Stomatitas** () – burnos gleivinės uždegimas. Dažniausiai pasitaiko, sergant kita liga: tymais, vėjaraupiais, skarlatina, raudonuke, dizenterija, difterija, gripu, kvėpavimo organų, širdies ir kraujagyslių sistemos ligomis.

**Ūminį katarinį stomatitą** gali sukelti gripas. Esant šiai ligos formai, paburksta ir parausta burnos gleivinė, skauda burną, teka seilės. Dantys, dantenos ir liežuvis apsitraukia apnašomis, liežuvio speneliai paburksta, jo šonuose ir skruosto gleivinėje matyti dantų atspaudų. Padidėja kaklo ir pažandiniai limfmazgiai.

**Opinį nekrozinį stomatitą** sukelia gripas, širdies ir kraujagyslių ligos, stresas, organizmo išsekimas, pervargimas, peršalimas, burnos užkrėtimas, gleivinės sužeidimas aštriu išgedusio danties kraštu, dantų akmenys, kai kurie vaistai. Pažeisti audiniai nekrozuoja. Iš pradžių apima silpnumas, skauda galvą, truputį karščiuojama, peršti burną. Vėliau temperatūra pakyla labiau, didėja limfmazgiai, smarkiai teka seilės, dėl burnos skausmo negalima valgyti.

**Medikamentinį alerginį stomatitą** sukelia kai kurie vaistai. Pasireiškia labai įvairiai: burnos gleivinė gali tik parausti ir paburkti, kitais atvejais ją kartu išberia pūslės ir pūslelės, pasitaiko, kad pažeidžiama ir oda. Šis stomatitas gali sparčiai plisti ir vis nykti.

**Herpiniu stomatitu**, kurį sukelia herpesvirusai, susergama ūmai: labai pakyla temperatūra, skauda burną kalbant ar valgant. Gleivinė parausta, joje atsiranda pūslelių, jos greitai plyšta, susidaro erozijų ir nedidelių opelių.

**Grybelinį stomatitą** dažniausiai sukelia mielagrybių genties grybeliai – balkšvagrybiai. Dažnas tarp kūdikių.

## Gydymas
Nepriklausomai nuo ligos formos, jai gydyti pasitelkiama antibakterinė ir antivirusinė terapija, įvairios aplikacijos, skalaujama burna, subalansuojama mityba, imamasi priemonių imuninei sistemai stiprinti.

## Išnašos
Seilių liaukos akmenligė

**Seilių liaukų akmenligė** () – liga, kai seilių liaukoje susidaro akmenų (sialolitų). Seilių liaukos akmenligė sudaro daugiau nei pusę seilių liaukų ligų. Simptomai pasireiškia apie 0,45 % populiacijos, dažniau išsivysto 30–60 m. asmenims, vyrams.

Skiriama ištekamojo latako ir pačios liaukos akmenligė (pagal akmens vietą). Daugiau nei 95 % atvejų pažeidžiama pažandinė liauka, rečiau – paausinė, itin retai – paliežuvinė ir mažosios seilių liaukos. Daugiau nei vieną liauką apima retai.

Ši liga išsivysto palaipsniui, nepastebimai. Akmeniui padidėjus ar atsiradus kitų, liauka valgant išsipučia ir paskauda. Ilgainiui prasideda lėtinis liaukos uždegimas, nyksta jos parenchima. Galiausiai ūmiai prasideda užsikimšusio latako uždegimas ir skauda smarkiai. Rentgenografiškai aptiktas akmuo šalinamas operacija. Pasitaiko, kad prireikia šalinti su liaukos (paausinės, paliežuvinės) dalimi arba su ja visa (pažandine). Dažniausiai seilių liaukų akmenligė neatsinaujina.

## Išnašos
Laikrodis

**Laikrodis** – laiko matuoklis, kurio principas grindžiamas periodiniais fizikiniais reiškiniais. Dažniausiai matuoja pusės paros laiko intervalą. Ypač tikslūs laikrodžiai vadinami chronometrais. Pagal pobūdį išskriamos dvi laikrodžių rūšys: nešiojami ir stacionarūs (pakabinami arba pastatomi). 

Pagal techninę sandarą laikrodžiai skirstomi į kvarcinius ir mechaninius. Dabartinę formą laikrodis įgavo XIV amžiuje. Laikrodyje vaizduojamos 12 valandų ir 60 minučių žymės. Kvarciniai laikrodžiai turi nuo 2-4 rodyklių: valandinė, minutinė, sekundinė ir žadintuvo.

## Istorija
Pirmieji sukurti laikrodžiai buvo saulės laikrodžiai (3500 m. pr. m. e.). 1500 m. pr. m. e. egiptiečiai išrado laikrodį, kuris skaičiavo laiką vandens lašais. Mechaninio laikrodžio išradėju laikomas vienuolis Gerbertas (nuo 999 m. – popiežius Silvestras II).

## Laikrodžių skirstymas
Laikrodžius skirstyti galima keliais būdais:
* Pagal vietą: stacionarūs (bokšto, sieniniai ir staliniai laikrodžiai) ir nešiojami (kišeniniai arba rankiniai laikrodžiai);
* Pagal veikimo principą ir naudojamas medžiagas:
** Saulės laikrodis
** Žvaigždžių laikrodis
** Vandens laikrodis
** Ugnies laikrodis
** Dagties laikrodis
** Švytuoklinis laikrodis
** Mechaninis laikrodis
** Elektromechaninis laikrodis
** Elektromagnetinis laikrodis
** Elektrinis laikrodis
** Kvarcinis laikrodis
** Kvantinis laikrodis
** Atominis laikrodis
** Laikrodis su gegute
** Smėlio laikrodis
* Pagal atvaizdavimą: analoginiai ir skaitmeniniai;
* Pagal paskirtį: dekoratyviniai (muzikiniai laikrodžiai), moksliniai (atominiai laikrodžiai)
* Specialieji: chronometrai, laikmačiai, parkometrai ir išmanieji laikrodžiai

## Žodžio kilmė
Terminą „laikrodis“ sukūrė Simonas Daukantas.

## Lietuvos išskirtiniai laikrodžiai
* Didžiausias horizontalus saulės laikrodis – Saulės laikrodžio aikštė Šiauliuose su 17 m aukščio klasikinio stiliaus kolona – apvali amfiteatrinė aikštė, pastatyta minint miesto 750 metų sukaktį. Laikrodžio gnomonas – kolona su beveik 4 m aukščio skulptoriaus Stanislovo Kuzmos bronzine auksuota bėgančio „Šaulio“ skulptūra.
* Didžiausias vertikalus saulės laikrodis – 8,60 m ilgio maksimalaus šešėlio (15 val. 35 min., vasaros saulėgrįžos metu), piešinio ploto, 9 × 9 m dydžio – įrengtas ant Kauno technologijos universiteto Informacinių technologijų plėtros instituto pietrytinės pastato sienos 2006 m. rugsėjo 25 d.

## Šaltiniai
Hitman

**Hitman** – stealth žanro kompiuterinių žaidimų serijos bendras pavadinimas. Visuose serijos žaidimuose veiksmas rutuliojasi apie profesionalų samdomą žudiką Codename 47 (trumpiau 47). Žaidimuose yra daug smurto, tad jis skirtas tik suaugusiems.

Žaidimus sukūrė Danijos kompanija „IO Interactive“, vienu metu priklausiusi „Square Enix“. 2007 m. spalį buvo išleistas filmas „Hitman“, sukurtas remiantis žaidimų serijomis. Jame pagrindinį vaidmenį atlieka Timothy Olyphant, taip pat vaidina Robert Knepper.

Žaidimams išgarsėti padėjo žaidimo atmosferą tiksliai perteikianti kompozitoriaus Jesper Kyd sukurta muzika.

## Žaidimai
*  (2000 m.)
* Hitman 2: Silent Assassin (2002 m.)
*  (2004 m.)
*  (2006 m.)
*  (2012 m.)
*  (2014 m.)
* Hitman (2016 m.)
* Hitman 2 (2018 m.)

2015 m. duomenimis, pirmieji 5 serijos žaidimai parduoti 8 mln. kopijų tiražu.

## Knygos
*  (2007 m.)
*  (2012 m.)

## Filmai
* „Hitmanas“ (2007 m.)
* „Hitmanas. Agentas 47“ (2015 m.)

## Išnašos
Sel

**„Sel“** – lietuviška šokių muzikos grupė.

Grupės istorija prasidėjo 1992 m. lapkričio 10 d., kai jos įkūrėjas ir lyderis Egidijus Dragūnas pasiryžo paskambinti Andriui Mamontovui, tuo metu vedusiam laidą radijo stoties M-1 eteryje, ir paprašė padėti sukurti repo grupę. E. Dragūnas neliko nepastebėtas ir su juo bei keliais jo draugais netrukus pradėjo dirbti Andriaus brolis Justas Mamontovas, tuo metu prodiusavęs populiarią hiphopo grupę „Pompa“. Grupės pavadinimas sudarytas iš jos narių pirmųjų vardų raidžių (Sieras, Egis, Laimis). Pastovus narys grupėje yra tik jos lyderis Egidijus Dragūnas. Pradedant pirmuoju albumu „Kaip ir tu“, E. Dragūnas dirbo vis su naujais žmonėmis, kurie vienaip ar kitaip veikdavo Sel muziką.

Per savo egzistavimo laikotarpį SEL išleido 10 albumų, 6 singlus, 2 geriausių dainų rinkinius ir 1 dokumentinį DVD filmą. Albumas „Aš kaip žąsis“ buvo pripažintas platininiu Lietuvoje.

2015 m. gruodžio 5 d. Sel surengė brangiausią savo pasirodymą, kainavusį 400 tūkst. eurų, o Kauno „Žalgirio“ arenoje buvo užfiksuotas naujas lankomumo rekordas – pasirodymą stebėjo 20 517 žiūrovų.

2022 m. po kontroversiškų E. Dragūno pasisakymų apie Rusijos invaziją į Ukrainą grupę paliko visi muzikantai (Kasparas Meginis, Julius Valancauskas, Jonas Butvydas, Viktoras Woop, Mindaugas Balčiūnas, Romas Rainys, Silvija Pankūnaitė-Micutė).

## Nariai
* Egidijus Dragūnas – vokalas, tekstai, muzika
* Romas Rainys (iki 2022 m. vasario 28 d.) – gitara
* Jonas Lengvinas (iki 2022 m. vasario 28 d.) – mušamieji
* Gintautas Gascevičius (iki 2022 m. vasario 28 d.) – mušamieji
* Kasparas Mieginis (iki 2022 m. vasario 28 d.) – klavišiniai
* Mindaugas Balčiūnas (iki 2022 m. vasario 28 d.) – klavišiniai
* Silvija Pankūnaitė (iki 2022 m. vasario 28 d.) – pritariamasis vokalas
* Viktoras Olechnovičius (iki 2022 m. vasario 28 d.) – saksofonas
* Jonas Butvydas (iki 2022 m. vasario 28 d.) – būgnai
* Julius Valančauskas (iki 2022 m. vasario 28 d.) – bosinė gitara

## Diskografija

;Studijiniai albumai
* Kaip ir tu, 1993
* Paskutinį kartą, 1994
* Kontrolinis šūvis, 1995
* Neįvertinta karta, 1996
* Guma, 1998
* Kubas, 1999
* 23, 2002
* Viskas, ką turiu, 2004
* Muzika, 2006
* Aš kaip žąsis, 2010
* Sel-Fi, 2014

;Geriausių dainų rinkiniai
* Geriausios dainos, 2001
* Geriausieji remix’ai, 2003

;DVD
* Kelias į dangų, 2005

;Singlai
* Sapnai, 1997
* Lengvai, 1997
* Svetimi, 1998
* Tavo, 1999
* Duok man, 2001
* Sweet Ateitis, 2007
* Aš žiūriu į tave, pasauli, 2012
* Lyja, 2013
* Gyvenimo man vieno neužtenka, 2013
* Užmerkiu akis, 2013
* Kam tu meldies, 2014
* Ten kažkur giliai, 2014
* Aš tik noriu 2017
* Nieko Verta ft. Donatas Montvydas, 2017
* Tai Mano Kelias, 2019
* Dingo manyje, 2019
* Tik Tok ft. Soliaris, 2020
* Skrendu ft. Soliaris, 2021
* Tarp Sienų Keturių ft. NEO, 2021
* Tarp Amžinybės, 2021
* Įmanoma, 2023
* Believe, 2023
* Nupirki, 2023
* Balti Sparnai, 2024

## Apdovanojimai

## Nuorodos
* Oficialus SEL tinklalapis 
* Oficialus SEL Facebook puslapis
* SEL dainų žodžiai ir video klipai 

## Išnašos
Jūrų biologija

**Jūrų biologija** – biologijos sritis tirianti augalus, gyvūnus ir kitą gyvybę jūrose.

Kadangi biologijoje daug šeimų ir genčių gyvena jūroje, o kitos ant žemės, jūrų biologija rūšis klasifikuoja pagal jų gyvenamą aplinką, o ne taksonomiją.
Oligopolija

**Oligopolija** – rinkos santykių atvejis, kuomet pardavėjų ar paslaugų siūlytojų skaičius nėra pakankamas teisingai konkurencijai. Kadangi pardavėjų nedaug, kiekvieno jų sprendimai turi įtakos likusiems pardavėjams. Strateginis veiklos planavimas oligopolijos sąlygomis visada atsižvelgia į tikėtiną kitų oligopolininkų reakciją bei jų atsakomuosius veiksmus.

Matematiškai oligopolija dažniausiai apibrėžiama naudojant vadinamąjį keturių firmų koncentracijos santykį. Jei ūkio sektoriuje keturios stambiausios firmos kontroliuoja daugiau kaip 40 procentų gamybos, laikoma, jog šiame sektoriuje yra oligopolija. Pavyzdžiui, Anglijoje keturi didžiausi parduotuvių tinklai kontroliuoja 70 procentų pardavimo apimties – tai oligopolija.

Oligopolija yra konkurencijos iškraipymas, kuriam laisvosios rinkos dėsniai galioja tik specifiškai. Greta rinkai įprastų kovos metodų, oligopolininkai dažnai rungtyniauja tarpusavyje ne mažindami pardavimo kainas, o naudodami įvairius kitus, su rinkos ekonomika mažiau bendro turinčius metodus: gamintojo prirakinimą (nuolaidų kortelės ir kitos sudėtingos ištikimam vartotojui palankios pardavimo schemos), labai aktyvią reklamą bei naujų produktų bei paslaugų kūrimą (pastaroji kovos forma vartotojui naudinga). Įėjimo barjeras oligopolijos sąlygomis paprastai būna aukštas.

Oligopolijos sąlygomis visuomet egzistuoja grėsmė, jog visi oligopolininkai susitars tarpusavyje ir kartu nustatys didesnes nei rinkos kainas, suformuodami kartelį. Karteliui jau pradeda galioti ir monopolijos dėsniai. Daugumoje šalių kartelių formavimas yra nelegali veikla.

## Literatūra
* Microeconomics  by Elmer G. Wiens: Online Interactive Models of Oligopoly, Differentiated Oligopoly, and Monopolistic Competition (analitinių straipsnių rinkinys, daug grafinės medžiagos).
* Vives, X. (1999). Oligopoly pricing, MIT Press, Cambridge MA. (Išsamus reviu apie oligopolijų teoriją)
Oligopsonija

**Oligopsonija** – rinkos santykių atvejis, kuomet pirkėjų ar paslaugų vartotojų skaičius nėra pakankamas teisingai konkurencijai. Kitaip tariant, yra pakankamai gamintojų, tačiau pernelyg mažai (tegul ir didelės perkamosios galios) pirkėjų.

Oligopsonija paprastai susidaro rungtyniaujant daugeliui smulkių firmų, kurių produkciją superka nedaugelis stambių vartotojų ar platintojų. Ji neretai stebima žemės ūkyje, jei esama labai daug smulkių ūkininkų, tačiau tik keleto žemės ūkio produkcijos supirkėjų bei perdirbėjų. Oligopsonija taip pat galima kuomet daugelis darbuotojų parduoda darbo jėgą tik nedaugeliui juos pagal kvalifikaciją galinčių įdarbinti darbdavių.

Oligopsonija yra iškreiptos konkurencijos atvejis, kuriam negalioja įprastiniai laisvosios konkurencijos dėsningumai. Kaip ir kiti panašūs atvejai, jis turi būti tiriamas specifiškai, ir gaunamos išvados gali ir nesutapti išvadomis, galiojančiomis teisingai konkurencijai.

Jei lieka tik vienas labai stambus pirkėjas, arba jei oligopsonininkai susitaria dėl pirkimo kainų suformuodami kartelį, susidaro monopsonija.

## Literatūra
* Bhaskar, V., A. Manning and T. To (2002) 'Oligopsony and Monopsonistic Competition in Labor Markets,' *Journal of Economic Perspectives,* **16,** 155–174.
* Bhaskar, V. and T. To (2003) 'Oligopsony and the Distribution of Wages,' *European Economic Review,* **47,** 371-399.
David Card

**Deividas Cardas** () – amerikiečių ekonomistas, Kalifornijos universiteto (Berklis) profesorius.

David Card apgynė mokslų daktaro disertaciją Princetono universitete 1983 m. Profesorius yra gavęs reikšmingų Amerikos ekonomistų sąjungos apdovanojimų (), buvo svarbių ekonomikos mokslinių žurnalų *Journal of Labor Economics* ir *Econometrica* redaktorius.

Deividas Cardas tapo žymus kartu su kolega Alanu Kriugeriu paskelbęs eksperimentinių tyrimų išvadas, jog minimalaus darbo užmokesčio įvedimas nepadidina nedarbo. Nors darbas buvo daug sykių mėginamas užginčyti, eksperimentiškai jis taip ir nebuvo paneigtas. Dalis ekonomistų, tarp jų ir Nobelio premijos laureatų, pripažįsta šių tyrimų korektiškumą ir sutinka su jų rezultatais.

Deividas Cardas taip pat paskelbė reikšmingų mokslo darbų imigracijos, švietimo, profesinės kvalifikacijos bei socialinės nelygybės temomis.

## Literatūra
* *Myth and Measurement: The New Economics of the Minimum Wage,* with Alan B. Kruger, Princeton University Press, 1997. (ISBN 0-691-04823-1)
* Card, David. „Is the new immigration really so bad?“ , Federal Reserve Bank of Philadelphia.
* Card, David. „Is it worth it to go to college?“ 
* Jozeph Stiglitz (2002). ''Employment, social justice and societal well - being''  International Labour Review, 141 (1-2), p. 9–29.
Chrizoberilas

**Chrizoberilas** – oksidų klasės mineralas, berilo aliuminio oksidas BeAl2O4.

Chrizoberilo kietumas pagal Moso skalę yra 8,5. Tankis 2,8. Randamas magminėse, metamorfinėse uolienose (pirminis šaltinis). Bet dažniausiai aliuvio sąnašynuose (antrinės radimvietės).

Šis mineralas žinomas seniai, nors pavadinimą gavo tik 1981 metais. Chrizoberilo spalva būna gelsva, ruda, raudona, violetinė. Įvairius atspalvius suteikia geležies ir chromo priemaišos. Taip pat pasitaiko ir bespalvių chrizoberilo atmainų. Patys brangiausi chrizoberilai turi *katės akies efektą*. Šie chrizoberilai vadinami cimofanais. Kita chrizoberilo atmaina yra aleksandritas. Šie akmenys padirbinėjami seniai ir dažnai. Ypač dažnai sutinkamas sintetinis chrizoberilas.

### Radimvietės
Chrizoberilai kasami Madagaskare ir Šri Lankoje.
Amolitas

**Amolitas** – labai retas brangakmenis, kuris susidarė iš amonitų kriauklių perlamutro.

Amolitas sudarytas iš mineralo aragonito, be šio mineralo yra kalcito, opalo, pirito ir kitų mineralų, taip pat aliuminio, bario, chromo, vario, geležies, magnio, mangano, stroncio, titano ir vanadžio priemaišų.

Kietumas pagal Moso skalę yra 4,5-5,5 (kai kuriuose šaltiniuose 3,5).

## Radavietės
Šis brangakmenis išgaunamas tik keliose pasaulio vietose: JAV ir daugiausia Kanadoje.

Didžiausia šio mineralo gavybą vykdo kompanija **Korite International**. Pagal šios kompanijos pavadinimą brangakmenis dar vadinamas **Koritu**.

## Akmuo juvelyrikoje
Benitoitas

**Benitoitas** – labai retas silikatų klasės mineralas, chemiškai – tai bario titano silikatas, BaTiSi3O9, randamas hidrotermiškai pakeistuose serpantinituose.

Mineralo kietumas pagal Moso skalę yra 6,0-6,5. Tankis – 3,6. Spalva mėlyna arba bespalvė. Benitoitas fluosecensuoja apšvitinus ultavioletinėje šviesoje.

### Radimvietės
Benitoitas pirmą kartą buvo rastas 1906 metais San-Benito upės (Kalifornija, JAV) aukštupyje. Benitoitas yra oficialus Kalifornijos brangakmenis. Be Kalifornijos šio brangakmenio galima rasti Teksase ir Belgijoje, bet čia randamų mineralų kokybė nusileidžia Kaliforniškiems benitoitams.

Randami kristalai maži, jų masė retai siekia 1 karatą. Dėl šių savybių, o ypač retumo benitoito kristalai yra labai brangūs.
Levas Gumiliovas

**Levas Nikolajevičius Gumiliovas** (*Лев Николаевич Гумилёв*; 1912 m. spalio 1 d. – 1992 m. birželio 15 d.) – vienas iš populiariausių ir kontroversiškiausių XX a. Rusijos istorikų. Ypač išgarsėjo etnosų atsiradimo ir išnykimo teorijomis.

## Biografija

Levas Gumiloivas buvo vienintelis rusų poetų Anos Achmatovos ir Nikolajaus Gumiliovo sūnus. 1930 m. bandė įstoti į pedagoginį institutą, bet dėl dvarininkų kilmės nebuvo priimtas. Dirbo gamykloje Leningrade. 1934 m. įstojo į Leningrado universiteto istorijos fakultetą. Tyrinėjo chazarų sostinės Sarkelio griuvesius. 1938 m. buvo areštuotas ir įkalintas Norilske. 1944 m. paleistas ir pašauktas į Raudonąją armiją. Po karo baigė universitetą. 1949 m. vėl įkalintas. Gavo laisvę ir reabilituotas 1956 m. Pora metų dirbo Ermitaže. Dėstė Istoriją Leningrado universitete ir vertė poeziją į rusų kalbą iš persų.
Karalius

**Karalius** – labiausiai paplitęs vyriškas monarcho titulas. Karalienė yra moteriškas karaliaus titulo atitikmuo. Karalienė taip pat gali būti karaliaus konsortė. Lietuviškas žodis „karalius“ yra pasiskolintas iš slavų kalbų (, ), o pastarosiose atsirado iš frankų karaliaus Karolio Didžiojo vardo.

## Monarchijų sąrašas

Pasaulio šalys, turinčios savo karalius arba karalienes kaip valstybės vadovus, yra:

* Bahreinas (Karalius Hamadas bin Isa Al Khalifas)
* Belgija (Karalius Pilypas)
* Butanas (Karalius Džigmė Kesaras Namgjalas Vangčiukas)
* Danija (Karalius Frederikas X)
* Didžioji Britanija (Karalius Karolis III)
* Ispanija (Karalius Pilypas VI)
* Jordanija (Karalius Abdulas II)
* Kambodža (Karalius Norodomas Sihamonis)
* Lesotas (Karalius Letsis III)
* Marokas (Karalius Muchamedas VI)
* Norvegija (Karalius Haroldas V)
* Nyderlandai (Karalius Vilhelmas Aleksandras)
* Saudo Arabija (Karalius Salmanas ibn Abdulazizas Al Saudas)
* Svazilandas (Karalius Msvatis III)
* Švedija (Karalius Karolis XVI Gustavas)
* Tailandas (Karalius Rama X)
* Tonga (Karalius Tupou VI)

Penkiolika kitų šalių (buvusių Jungtinės Karalystės dominijų) savo monarchu pripažįsta Britanijos valdovą:

* Antigva ir Barbuda
* Australija
* Bahamos
* Belizas
* Grenada
* Jamaika
* Kanada
* Naujoji Zelandija
* Papua Naujoji Gvinėja
* Saliamono Salos
* Sent Kitsas ir Nevis
* Sent Lusija
* Sent Vincentas ir Grenadinai
* Tuvalu

## Išnašos
Torunė

**Torùnė**  (, , ) – miestas-apskritis Lenkijos šiaurinėje dalyje, prie Vyslos upės. Tai antroji Kujavijos Pamario vaivadijos sostinė (pirmoji – Bydgoščius). Pramoninis miestas, kur išvystyta chemijos (ypač trąšų), tekstilės, prietaisų, baldų, medienos pramonė. Universitetas įkurtas 1945 m.

Torunės senamiestis yra vienas didžiausių Lenkijoje. Vyslos dešiniajame krante yra taisyklingo vidurinių amžių plano Senamiestis ir Naujamiestis; XIII a. abu apjuosti gynybine siena (su bokštais ir vartais) ir fosa. Architektūros paminklai: Senamiestyje – gotikinė rotušė (XIII-XIV a.), gotikinės bažnyčios, gotikiniai, renesansiniai, barokiniai gyvenamieji namai, puošnūs rūmai; Naujamiestyje – gotikinė bazilikinė šv. Jokūbo bažnyčia (XIV a.). Miestas yra vienas iš Europos plytų gotikos kelio stočių. Vyslos kairiajame krante yra vadinamos Dibovskio pilies (1425 m.) liekanos, barokinės bažnyčios, neorenesansinis vadinamas Artuso kiemas (1891 m.; dabar universitetas), XX a. gyvenamieji namai, visuomeniniai, pramoniniai pastatai. 1997 m. senamiestis buvo įtrauktas į UNESCO pasaulinio kultūros paveldo sąrašą.

Torunė garsėja N. Koperniko universitetu – šis mokslininkas gimė būtent Torunėje. Keli kilometrai nuo miesto, Pivnicų kaime (*Piwnice*), yra didžiausias Centrinėje Europoje radioteleskopas.

## Istorija

Miesto pradžia – slavų gyvenvietė. XIII a. jos vietoje kryžiuočiai įkūrė miestą ir pastatė gynybinę pilį. 1233 m. Torunė gavo miesto teises; buvo Hanzos narė, prekybos centras. 1411 m. čia kryžiuočių ordinas pasirašė taiką su LDK ir Lenkijos karalyste (Torūnės taika). 1454 m. Torūnės gyventojai sukilo prieš kryžiuočius. Po Trylikamečio karo (1454–1466 m.), 1466 m. pagal Torūnės taiką Torūnė atiteko Lenkijai. 1793–1807 m. ir 1815–1920 m. valdė Prūsija, Vokietija; 1807–1815 priklausė Varšuvos kunigaikštystei. 1920–1939 m. buvo Pamario vaivadijos centras.

## Galerija

Torun ratusz corr.jpg|Miesto rotušė
Im dorozkaszeroka.jpg|Senamiestis
Dachy zsamolotu4.jpg|Tiltas per Vyslą


## Šaltiniai

## Nuorodos
* Oficialus miesto puslapis (lenkų k.)
* VisitTorun.pl (lenkų k.)
* Nikolajaus Koperniko universitetas (lenkų k.)
* Torunės turistinė informacija (anglų k.)
* Torunės tvirtovė  (lenkų k.)
Asvejos regioninis parkas

**Asvejos regioninis parkas** – regioninis parkas rytinėje Lietuvoje, išsidėstęs trijuose rajonuose: Vilniaus, Švenčionių ir Molėtų. Bendras parko plotas 2009 m. padidėjo nuo 11712 ha iki 12208 ha, nustatyta 750 ha ploto buferinės apsaugos zona. Direkcija Dubingiuose. Parkas įsteigtas 1992 m. rugsėjo 24 d. siekiant išsaugoti Asvejos ežeryno kraštovaizdį, jo gamtinę ekosistemą bei kultūros paveldo vertybes. Įdomiausia saugojama gamtos vertybė – Asvejos (Dubingių) ežeras. Yra piliakalnių, pilkapių.

## Gamtos vertybės

Parke miškai užima apie 60 proc. teritorijos, pelkės apie 8 proc., ežerai – 17 proc. Yra unikali ledyno vandenų išgraužtų dubaklonių sankirta su stačiašlaičias giliais ežerais, kurių parke daugiau kaip 30. Didžiausias jų – Asvejos ežeras. Kiek mažesni, bet taip pat labai vertingi yra Baluošų, Beržos, Viranglio, Ilgio, Žverno, Nikajo ežerai. Pelkės yra beveik nepaveiktos žmogaus veiklos. Didžiausia yra Purvino pelkė, pasižyminti retų floros ir faunos rūšių gausumu. Parke galima stebėti tokius retus paukščius kaip erelis žuvininkas, juodasis peslys, gervė, tetervinas. Purviniškių pelkėje stūkso Majo akmuo, įspūdingi medžiai – Purviniškių pušis, Alkos klevas, Abiejutės ąžuolas.

### Augalija
Asvejos regioniniame parke auga nemažai apyrečių ar riboto paplitimo augalų rūšių, daugiausiai paežerinėse pelkėse. Sausesnes sąlygas mėgstantys augalai auga stačiuosiuose Asvejos šlaituose. Augalų įvairovė – 700 rūšių, 28 iš jų įrašytos į Lietuvos raudonąją knygą.

## Kultūros paveldas

Asvejos RP stūkso Baluošų ir Dubingių piliakalniai (su piliaviete), Žingių, Degsnės, Jutonių, Voronių pilkapynai. Iš architektūrinių paminklų labiausiai dėmesio verti Dubingių karčiama, medinis tiltas per Asvejos ežerą, seniausia Dubingių apylinkėse mokykla, Alkos gatvinio tipo kaimas ir privatus A. Davainio muziejėlis.

## Laisvalaikis ir pramogos

Žvejus vilioja Asvejos, Baluošų, Žverno, Nikajo, Galono, Lekštenio ežerai. Beveik visų ežerų pakrantės tinka poilsiauti, ypač Galono, Galaušio, Žverno, Nikajo ežerai. Nuo Dubingių pradedamos įdomios turistinės kelionės valtimis, baidarėmis – Asvejos ežeru, Dubingos, Žeimenos ir Neries upėmis. Valčių nuoma yra Dubingių poilsiavietėje, Abejutės kaime. Prie kiekvieno ežero yra stovyklavietės. Buriuoti tinka Asvejos, Baluošų, Žverno ir Arino ežerai.

Galima plaukti 23 km nuo vakarinės iki rytinės ežero pakrantės ir po to kelionę pratęsti Dubingos upele (18 km) iki Žeimenos. Mėgstantys ypatingas keliones, iš Aukštaitijos NP ir Labanoro RP bei Asvejos RP gali pasiekti Žeimeną, Nerį ir plaukti net iki Kuršių marių. Žeimena yra viena populiariausių tarp vandens turistų ir ja galima plaukti bet kurio tipo laiveliais ar plaustais.

## Šaltiniai

## Nuorodos
* Info.lt 
* Travel.lt
* Supermedia.pl